আড়াই মাস আগের ঘটনা। বর্ধমানের কালনায় রাস্তার ধার থেকে উদ্ধার হয় ভোলা বৈরাগ্য নামে এক যুবকের দেহ। পরে সেই দেহ ময়নাতদন্তের জন্য পাঠায় পুলিশ। 

এই বিষয়ে অন্যান্য খবর

এই মডেলের পরকীয়াতেই সর্বনাশ, বড় মাশুল গুনলেন শিক্ষিকা


ময়নাতদন্তেই উঠে আসে চাঞ্চল্যকর তথ্য। জানা যায়, বিদ্যুৎপৃষ্ট হয়ে মৃত্যু হয়েছে ওই যুবকের। রাস্তার ধারে কীভাবে বিদ্যুৎপৃষ্ট হয়ে মৃত্যু হল ভোলার, তা নিয়ে তদন্ত শুরু করে পুলিশ। আর সেখানেই ভেদ হয় রহস্য।
জানা গিয়েছে, এলাকারই এক দম্পতির বাড়িতে  প্রতিরাতে তাঁদের শোয়ার ঘরের জানালা দিয়ে উঁকি মারতেন ভোলা। যা নিয়ে রীতিমতো তিতিবিরক্ত ছিল ওই দম্পতি। তবে ওই যুবক যে ভোলাই, তা তাঁরা জানতেন না। 
ওই দম্পতির অভিযোগ, মাঝেমধ্যে জানলা দিয়ে বিছানায় শোয়া ওই মহিলাকে স্পর্শ করার চেষ্টাও ভোলা করতেন। এই উপদ্রব  থেকে বাঁচতে অন্য পথ খোঁজার চেষ্টা করে ওই মহিলার স্বামী।
যে জানলা থেকে রোজ উঁকি মারতেন ভোলা, সেই জানলায় বিদ্যুতের তার জড়িয়ে রাখে সে। তার পরেই ওই যুবক উঁকি মারতে গিয়ে ঘটে বিপত্তি। জানলায় হাত রাখতেই বিদ্যুৎপৃষ্ট হয়ে মাটিতে লুটিয়ে পড়েন ভোলা। বিপদ বুঝতে পেরে ভোলা বৈরাগ্যের দেহ রাস্তার ধারে ফেলে দেয় ওই দম্পতি। পরে ২৯ অগস্ট সেই দেহ উদ্ধার হয়।
তদন্তে নেমে ওই মহিলার স্বামীকে গ্রেফতার করেছে পুলিশ।